கேள்வி: சுபூர் பார்த்தசாரதி குறித்து விரிவாக சொல்லுங்கள்.
பதில்: சுபூர் பார்த்தசாரதி (பிறப்ப்: ''சுபூர் முகசேத்'' 1911 - 10 அக்டோபர் 1966), என்பவர் ஒரு இந்திய கல்வியாளர் மற்றும் முன்னாள் சட்டமன்ற உறுப்பினராவார். எத்திராஜ் மகளிர் கல்லூரியில் முதல் துணைவேந்தராக இருந்த இவர், 1960 முதல் 1966 வரை இவர் இந்திய நாடாளுமன்றம் மேலவையான மாநிலங்களவை உறுப்பினராகப் பணியாற்றினார்.
கேள்வி: சுபூர் பார்த்தசாரதி - தொழில் குறித்து விரிவாக சொல்லுங்கள்.
பதில்: பார்த்தசாரதி மதராசின் இராணி மேரிக் கல்லூரி, சென்னை ஆங்கிலம் கற்பித்தார். இவர் எதிராஜ் மகளிர் கல்லூரியின் முதல் துணைவேந்தராகி 1948 முதல் 1952 வரை பணியாற்றினார். இவருக்கு அடுத்து மோனா ஹென்ஸ்மேன் துணைவேந்தராக பதவி வகித்தார். 1952 ஆம் ஆண்டில், இவர் பல்கலைக்கழகங்கள் மற்றும் கல்லூரிகளைப் நுண்ணாய்வு செய்ய அமெரிக்காவில் பயணம் மேற்கொண்டார். பார்த்தசாரதி 1960 முதல் 1966 வரை மாநிலங்களவை உறுப்பினராக இருந்தார்.
கேள்வி: சுபூர் பார்த்தசாரதி - தனிப்பட்ட வாழ்க்கை பற்றி விளக்கவும்.
பதில்: 1939 ஆம் ஆண்டில், சுபூர் முகசேத் பத்திரிகையாளரும் இராஜதந்திரியுமான கோபாலசாமி பார்த்தசாரதியை ஆக்ஸ்போர்டில் சந்தித்த பின்னர் திருமணம் செய்து கொண்டார்.Parthasarathi, Ashok (2018). [http://indialics.org/wp-content/uploads/2018/01/Shri-Ashok-Parthasarathi.pdf "Down the Memory Lane: Recalling India's Nation-Building Exercise"] ''Indialics''. இந்த இணையரின் ஒரே மகனான, அசோக் பார்த்தசாரதி (1940–2019), அவர் தனது பெற்றோரை அரசு பணி மற்றும் கல்வி போன்றவற்றில் வழிதொடர்ந்தார். இவரின் கணவர் ஐக்கிய நாடுகள் அவையில் இந்தியாப்பபிரதிநிதியாக இருந்தபோது இவர் 1966 ஆம் ஆண்டில் நியூயார்க்கில் இதயம் மற்றும் சிறுநீரக நோய்களால் இறந்தார். நடிகரும் நாடக எழுத்தாளருமான கிரீஷ் கர்னாட் இவரது சகோதரர் மகளின் கணவர்; மற்றும் பத்திரிகையாளர் ரகு கர்னாட் இவரது பேரன்.